
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Χαλανδρίου 
και που απαλλοτριώθηκε υπέρ και με δαπάνη του Ο.Σ.Κ., με 
σκοπό την ανέγερση διδακτηρίου του 12ου Νηπιαγωγείου Χα¬ 
λανδρίου..-...'.. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών και ταυτόχρο¬ 
νης πραγματοποίησης μέρους αυτής σε ακίνητο που βρίσκεται 
εντός του ρυμοτομικού σχεδίου Γλυφάδας (Ν. Αττικής). .... 

Διορθώσεις Σφαλμάτων 

Διόρθωση σφάλματος στην απόφαση του Υπουργού Περιβάλλοντος, 
Χωρατιαξίας και Δημοσίων Έργων για τον χαρακτηρισμό ως 
διατηρητέου του κτιρίου που βρίσκεται εντός του ρυμοτομικού 
σχεδίου Αθηνών και καθορισμός ειδικών όρων και περιορισμών 
δόμησης..... 3 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Γ1/Φ.54944/6233 . (1) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Χαλανδρίου και που 
απαλλοτριώθηκε υπέρ και με δαπάνη του Ο.Σ.Κ., με σκοπό την ανέ¬ 
γερση διδακτηρίου του 12ου Νηπιαγωγείου Χαλανδρίου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π.3734/1007/ 
15.6.87 (ΦΕΚ 588/Δ/24.6.1987) κοινή απόφαση των Υπουργών 
Παιδείας και θρησκευμάτων και Οικονομικών, για την κήρυξη ανα¬ 
γκαστικής απαλλοτρίωσης, υπέρ και με δαπάνη του Ο.Σ.Κ. έκτασης 
εμβαδού 1.450 μ 2 που βρίσκεται στην περιοχή του Δήμου Χαλανδρίου - 
μεταξύ των δρόμων Ανδρούτσου-Ζαλόγγου-Μπότσαρη και Επιδαύρου 
και προορίζεται για την ανέγερση διδακτηρίου του 12ου ΝΗΠΙΑΓΩ¬ 
ΓΕΙΟΥ ΧΑΛΑΝΔΡΙΟΥ κατέθεσε στο Ταμείο Παρακαταθηκών και Δα¬ 
νείων υπέρ των δικαιούχων ιδιοκτητών την προσωρινή αποζημίωση 
που καθορίσθηκε σύμφωνα με την 811/1989 απόφαση του Μονομε¬ 
λούς Πρωτοδικείου Αθηνών και εκδόθηκε το Νο 1059/12.4.1991 
γραμμάτιο σύστασης παρακαταθήκης για ποσό 42.109.100 δραχμών. 

Ο Πρόεδρος του Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.50497 (2) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών και ταυτόχρονης 
πραγματοποίησης μέρους αυτής σε ακίνητο που βρίσκεται εντός του 
ρυμοτομικού σχεδίου Γλυφάδας (Ν, Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/79 «περί καθορισμού ανω- 
τάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/79 «περί μετασχηματισμού των 
συντελεστών δομήσεως εις εμβαδά κατά την εφαρμογή του Ν. 880/ 
79» (Α 138) όπως τροποποιήθηκε με το από 19.6.1987 Π. Δ/γμα (Δ' 
592). 

3. Τις διατάξεις του Π.Δ/τος 510/79 «περί ρυθμίσεως θεμάτων με¬ 
ταφοράς συντελεστού δομήσεως κατά το Ν. 880/79» (Α' 154), όπως 
τροποποιήθηκε με το υπ’ αριθ. 367/87 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/80 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

6. Την 7104/1990 πράξη συναίνεσης ενώπιον της Συμβολαιγράφου 
Αθηνών Χριστίνας Ηλιοπούλου - Δημητρίου, των Γεωργίου Πέππα και 
Μελετίου Πέππα αποκλειστικών κυρίων του ακινήτου που περιγράφεται 
στο άρθρο 1 του παρόντος διατάγματος. 

7. Τις 40032/90 και 40254/90 αιτήσεις των Απόδιακου Παντελή 
και Γεωργίου και Μελετίου Πέππα αντίστοιχα. 

8. Την κατόπιν αυτοψίας του υπαλλήλου Β. Αναγνωστοπούλμυ επι¬ 
βεβαίωση των εμπλεκομένων στον υπολογισμό του μεταφερομένου συ¬ 
ντελεστού δομήσεως στοιχείων του ακινήτου που βρίσκεται στο ρυμοτο¬ 
μικό σχέδιο Αθηνών και επί της οδού Φλωρίνης αριθ. 13. 

9. Την 306/90 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

10. Την 80482/21.11.1990 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
μελέτης, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Αθηνών (Ν. 
Αττικής), επί της οδού Φλωρίνης αριθ. 13 και έχει χαρακτηρισθεί ως 
διατηρητέο με το από 29.9.1983 Π. Δ/γμα (Δ' 568), του οποίου απο¬ 
κλειστικοί κύριοι τυγχάνουν οι παραπάνω συναινούντες στη μεταφορά 
του συντελεστή δόμησης Πέππας Γεώργιος και Πέππας Μελέτιος, 
όπως το βαρυνόμενο ακίνητο φαίνεται με στοιχεία ΑΒΓΔΑ στο σχετικό 
πρωτότυπο διάγραμμα σε κλίμακα 1:200, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
50497/1991 πράξη και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 213,26 τ.μ. 
β. Ποσοστό κάλυψης: 70%. 


γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2. 

δ. Δομήσιμες επιφάνειες που αντιστοιχούν σ’ αυτό: 213,26 X 4,2 = 
895,69 τ.μ. (δυναμένη να δομηθεί: 888,07 τ.μ.). 

ε. Δομημένη επιφάνεια: 273,70 τ.μ. (136,85 τ.μ. στο ισόγειο και 
136,85 τ.μ. στον όροφο). 

στ. Μεταφερόμενη δομήσιμη επιφάνεια: 888,07 - 273,70 = 
614,37 τ.μ. (12,43 τ.μ. από ισόγειο και 601,94 τ.μ. από ορόφους). 

Άρθρο 2. 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 611,82 τ.μ. 
από το παραπάνω περιγραφόμενο βαρυνόμενο (διατηρητέο) ακίνητο, σε 
άλλο ακίνητο (ωφελούμενο) που βρίσκεται εντός του ρυμοτομικού σχε¬ 
δίου Γλυφάδας (Ν. Αττικής) και επί των οδών Υμηττού και Κρίτωνος, 
φερόμενο ως ιδιοκτησία Παντελή Απόδιακου, όπως το ωφελούμενο ακί¬ 
νητο φαίνεται με στοιχεία ΒΒΤΓ’ ΤΤΒ στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 50497/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 321,26 τ.'μ. που αντιστοιχεί σε 611,82 τ.μ. του 
βαρυνομένου ακινήτου (601,94 τ.μ. από ορόφους και 6,59 τ.μ. από 
ισόγειο). 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά του συντελεστή δόμησης είναι τα εξής: 

α. Εμβαδόν οικοπέδου: 1.209,51 τ.μ. 

β. Ποσοστό κάλυψης: 40%. 

γ. Συντελεστή δόμησης: 1,07. 

δ. Μέγιστο επιτρεπόμενο ύψος του ανεγηρθησομένου κτιρίου: δέκα 
οκτώ (18) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης, όπως φαίνεται στο σχετικό πρωτό¬ 
τυπο διάγραμμα σε κλίμακα 1:100 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 50497/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 3. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Γεωργίου Πέππα και Μελετίου Πέππα για το υπολειπόμενο και 
μη χρησιμοποιηθέν εμβαδόν 5,84 τ.μ. από ισόγειο. 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 12 Απριλίου 1991 
Ο Πρόεδρος της Δημοκρατίας 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο Υπουργός 

Περιβάλλοντος, Χωροταξίας και Δημ. Έργων 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην απόφαση του Υπουργού Περιβάλλοντος, Χωροταξίας και Δη¬ 
μοσίων Έργων για τον χαρακτηρισμό ως διατηρητέου του κτιρίου που 
βρίσκεται εντός του ρυμοτομικού σχεδίου Αθηνών και καθορισμός ειδι¬ 


κών όρων και περιορισμών δόμησης που δημοσιεύτηκε στο ΦΕΚ 115/ 
14.3.1991 τ. Δ', προστίθεται στο σκεπτικό της απόφασης μεταξύ από 
το λανθασμένο των λέξεων, οδού και αριθ. η λέξη «Αθηνάς» που εκ πα¬ 
ραδρομής δεν ανεγράφη. 

(Από το Εθνικό Τυπογραφείο). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


